ΓΡΑΠΤΗ ΕΡΩΤΗΣΗ E-1851/02

υποβολή: Gabriele Stauner (PPE-DE) προς την Επιτροπή

(28 Ιουνίου 2002)

Θέμα: Τραπεζικοί λογαριασμοί

1. Μπορεί να μας δώσει η Επιτροπή κατάλογο με τις επωνυμίες όλων των τραπεζών μέσω των οποίων πραγματοποιούνται πληρωμές από και προς τον προϋπολογισμό·

2. Μπορεί να καταστήσει η Επιτροπή γνωστό το μέγεθος αυτών των πληρωμών για καθεμιά από αυτές τις τράπεζες κατά τα έτη 2001 και 2000 αντιστοίχως·

3. Μπορεί να καταστήσει η Επιτροπή γνωστό το πότε, με ποια κριτήρια και με ποια διαδικασία επιλέχθηκαν αυτές οι τράπεζες·

4. Μπορεί να καταστήσει η Επιτροπή γνωστό αν τηρήθηκαν εν προκειμένω οι οδηγίες για τη σύναψη δημόσιων συμβάσεων παροχήςπηρεσιών ή οι κοινοτικές διατάξεις του δημοσιονομικού κανονισμού για την ανάθεση έργων·

Απάντηση της κας Schreyer εξ ονόματος της Επιτροπής

(23 Σεπτεμβρίου 2002)

1. Με βάση την κατάσταση στις 2 Σεπτεμβρίου 2002 οι ακόλουθες τράπεζες στην Ένωση πραγματοποιούν πληρωμές από και προς τον προϋπολογισμό:

- Κεντρικές Τράπεζες

- Banque Centrale du Luxembourg

- Banque de France

- Banque Nationale de Belgique

- Banco de Portugal

- Banco de Espaa

- Banca d'Italia

- Bank of England

- Τράπεζα Ελλάδος

- Central Bank of Ireland

- De Nederlandsche Bank

- Deutsche Bundesbank

- Danmarks National Bank

- Sveriges Riksbank

- Suomen Pankki

- National Bank of Norway

- Liechtensteinische Landesbank

- Bank of Iceland

- European Investment Bank

- Εμπορικές Τράπεζες

- Banque Bruxelles Lambert SAB

- Fortis Banque SA B

- KBC Bank NVB

- Nordea Bank Danmark A/SDK

- Commerzbank AG D

- Banque Fdrative du Crdit MutuelF

- EFG Eurobank Ergasias SA GR

- Banco Bilbao Vizcaya ArgentariaE

- Bank of Ireland IRL

- Banca Popolare di SondrioI

- Banca Nazionale del LavoroI

- Banque et Caisse d'Epargne de l'EtatL

- ABN AMRO Bank NVNL

- Raiffeisen Zentralbank sterreich AGAT

- Banco Totta e AoresP

- OkobankFI

- Skandinaviska Enskilda BankenSE

- Postgirot BankSE

- Lloyds TSB Bank plcUK

Εκτός από τους εν λόγω τραπεζικούς λογαριασμούςπάρχουν λογαριασμοί στα δημόσια ταμεία σύμφωνα με τον κανονισμό ίδιων πόρων(1). Τα κράτη μέλη εγγράφουν τους ίδιους πόρους σε πίστωση των εν λόγω λογαριασμών και τα ποσά αυτά χρησιμοποιούνται για πληρωμές σε κυβερνητικούς οργανισμούς, ιδίως το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και, σε ορισμένες περιπτώσεις, για πληρωμές των διαρθρωτικών ταμείων.

Ορισμένα κράτη μέλη έχουν αναθέσει στην κεντρική τράπεζα την τήρηση του λογαριασμού ιδίων πόρων.

2. Η Επιτροπή κρίνει ότι προκειμένου να προστατευθεί το επαγγελματικό απόρρητο και οι επιχειρηματικές σχέσεις καθώς και για να μην θιγεί η προστασία των εμπορικών συμφερόντων των ενδιαφερομένων επιχειρήσεων, οι ζητούμενες πληροφορίες στο σημείο αυτό της ερώτησης δεν θα πρέπει να αποκαλυφθούν.

3. Λογαριασμοί κεντρικής τράπεζας:

Δεδομένου ότι δεν είναι δυνατή η μεταφορά κονδυλίων άμεσα προς και από τα δημόσια ταμεία, τα οποία δεν λειτουργούν ως τράπεζες, είναι απαραίτητη η ύπαρξη λογαριασμών κεντρικής τράπεζας. Οι εν λόγω λογαριασμοί χρησιμοποιούνται για τη μεταφορά από και προς τους λογαριασμούς δημόσιων ταμείων καθώς και για τον ανεφοδιασμό των λογαριασμών εμπορικής τράπεζας. Σε ορισμένα κράτη μέλη οι εν λόγω λογαριασμοί χρησιμοποιούνται επίσης και για τις πληρωμές των διαρθρωτικών ταμείων. Οι λογαριασμοί αυτοί ανοίγονται ταυτόχρονα με την είσοδο του αντίστοιχου κράτους μέλους στην Ένωση.

Λογαριασμοί εμπορικής τράπεζας:

Η Επιτροπή διαθέτει λογαριασμό ή λογαριασμούς σε μια τουλάχιστον εμπορική τράπεζα σε κάθε κράτος μέλος για την εκτέλεση πληρωμών σε δικαιούχους με τραπεζικό λογαριασμό στο αντίστοιχο κράτος μέλος. Οι εν λόγω λογαριασμοί είναι σε ευρώ, με εξαίρεση τις μη ευρώ χώρες στις οποίεςπάρχουν επίσης λογαριασμοί στο εθνικό νόμισμα.

Οι εν λόγω τράπεζες έχουν επιλεχθεί με ανοικτή διαδικασία διαγωνισμού καιποβλήθηκαν στη Συμβουλευτική Επιτροπή Αγορών και Συμβάσεων (ΣΕΑΣ), μολονότι αυτό δεν ήταν απαραίτητο λαμβάνονταςπόψη το όριο (λόγω των χαμηλών εξόδων).

Οι τρέχουσες συμβάσεις άρχισαν να ισχύουν από τις ακόλουθες ημερομηνίες:

- Banque Bruxelles Lambert SA22/03/1998

- Fortis Banque SA 22/03/1998

- KBC Bank NV22/03/1998

- Nordea Bank Danmark A/S01/09/1997

- Commerzbank AG 01/03/1998

- Banque Fdrative du Crdit Mutuel01/09/1997

- EFG Eurobank Ergasias SA 01/03/1999

- Banco Bilbao Vizcaya Argentaria01/03/1999

- Bank of Irleand 01/03/1998

- Banca Popolare di Sondrio01/04/1998

- Banca Nazionale del Lavoro01/04/1998

- Banque et Caisse d'Epargne de l'Etat15/08/1998

- ABN AMRO Bank NV01/07/1998

- Raiffeisen Zentralbank sterreich AG01/01/2000

- Banco Totta e Aores01/03/1998

- Okobank01/01/2000

- Skandinaviska Enskilda Banken01/07/2000

- Postgirot Bank20/04/1998

- Lloyds TSB Bank plc11/03/1998

Γίνονται δεκτές μόνο οι προσφορές από τράπεζες που ικανοποιούν το κριτήριο μιας βραχυπρόθεσμης αξιολόγησης της καλύτερης κατηγορίας στην αντίστοιχη χώρα, η οποία πραγματοποιείται από έναν από τους κύριους οργανισμούς αξιολόγησης (Moodys, Standard & Poors, Fitch).

Οι τράπεζες πρέπει να ανταποκρίνονται σε διάφορες τεχνικές απαιτήσεις, ιδίως να πραγματοποιούν πληρωμές που διαβιβάζονται από την Επιτροπή μέσω του SWIFT και να αποστέλλουν στην Επιτροπή λογαριασμούς αποτελεσμάτων μέσω του SWIFT.

Η αξιολόγηση τωνποψήφιων προσφορών πραγματοποιείται με βάση ποσοτικά (80 %) και ποιοτικά (20 %) κριτήρια. Τα ποσοτικά κριτήρια είναι τα ποσά για τους τόκους καταθέσεων και τα τραπεζικά έξοδα, ενώ τα ποιοτικά κριτήρια είναι η αυτοματοποίηση των πληρωμών, το μέγεθος του πεδίου αναφοράς πληρωμών και οι προθεσμίες εφαρμογής.

4. Η απάντηση είναι ναι. Εκτός από τον έλεγχο που πραγματοποίησε η ίδια ηπηρεσία, η ΣΕΑΣ έλεγξε σε κάθε περίπτωση εάν τηρούνται οι οδηγίες για τη σύναψη συμβάσεων και ο δημοσιονομικός κανονισμός.

(1) Κανονισμός (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 94/728/ΕΚ, Ευρατόμ για το σύστημα των ιδίων πόρων των Κοινοτήτων, ΕΕ L 130 της 31.5.2000.